Jean-Pierre Brimmeyr
De Jean-Pierre Brimmeyr, gebuer de 26. Mäerz 1799 zu Gräisch a gestuerwen de 25. August 1876 zu Iechternach, war e lëtzebuergeschen Apdikter, Politiker, Historiker an Naturwëssenschaftler.

De Jean-Pierre Brimmeyr, deen 1826 Apdikter ginn ass, huet am Ufank als Provisor zu Iechternach an der Apdikt Heldenstein geschafft, déi hien 1827 iwwerholl huet. Hie gouf am November 1830 fir eng éischt Kéier Member vum Gemengerot vun der Stad Iechternach, deen deemools ënner dem belsche Regime "Conseil de Régence" geheescht huet. Vun 1840 u bis zu senger Demissioun am Oktober 1868 war hie praktesch ouni Ënnerbriechung Member am Gemengerot, zäitweis als Schäffen (15. Juli 1842 - 1. Mäerz 1843), a vum 7. Mee bis den 28. Dezember 1843 als Buergermeeschter. D'Nominatioun vum 7. Mee war nëmme provisoresch, si ass den 28. Mee 1843 confirméiert ginn.

Vun 1835 bis 1840 huet hien och Coursen an der Industrie- a Mëttelschoul vun Iechternach gehalen, wou hie Geschicht, Geographie an Zeechnen, a vun 1837 un och Naturwëssenschaften enseignéiert huet.

De J.P. Brimmeyr war Member vun der "Société pour la recherche et la conservation des monuments historiques" a vun der "Société des sciences naturelles". Hien huet eng Rei vun historeschen an naturwëssenschaftleche Publikatiounen opzeweisen, dorënner dem Abt Bertels seng Historia Luxemburgensis, déi hien 1856 zesumme mat dem Professer Mathieu Michel erausginn huet, a seng Geschicht vun der Stad an der Abtei Iechternach, déi posthum erauskomm ass.

Hie war de Papp vum Apdikter a Cheemiker Rodolphe Brimmeyr.

Zu Iechternach gëtt et eng "rue Jean-Pierre-Brimmeyr" (Éischtricher Buurchmauer) (L-6416); si verbënnt d'Hooveleker Buurchmauer (Mousgaass) mat der "rue de Luxembourg" (Éischtrich).

Publikatiounen
1850: Observations sur quelques anciens bâtiments de la Ville d'Epternach. Publications de la Société pour la recherche et la conservation des monuments historiques, V: 65-88.
1851: Rapport sur la recherche d'antiquités romaines à Epternach. Publications de la Société pour la recherche et la conservation des monuments historiques, VI: 74-85.
1854: Esquisse des environs de la ville d'Echternach. Bulletin de la Société des sciences naturelles, Luxembourg, 2: 25-36.
1856: Historia Luxemburgensis: seu commentarius quo ducum luxemburgensium ortus, progressus ac res gestae continuata serie ab ipso primario initiatore, usque ad praesentem illustrissimum archiducem Albertum, accurate describuntur, simul et totius provinciae Luxemburgensis ducatus, marchionatus, baronatus, caeteraque dominia succincte perstringuntur / omnia summo studio atque admiranda iucunditate a Joanne Bertelio. Editio recognita et summario vitae auctoris adaucta a J.P. Brimmeyr et Math. Michel. Luxemburg, V. Bück, XXII, 378, XVIII S. 
1857: Les animaux sauvages indigènes, considérés sous le point de vue économique. Bulletin de la Société des sciences naturelles, Luxembourg, 4 (1855-1856): 77-94.
1862: Notizen über die Willibrordus-Kirche in Echternach. Luxemburg, V. Bück, 30 S.

Posthum Publikatiounen
 Souvenirs et causeries. (net fäerdeg Autobiographie, vun där posthum fragmentaresch Extraite publizéiert goufen: Voix des Jeunes 1922, 1928; Volksbildungskalender 1918, S. 52-58; Cahiers luxembourgeois, Jg. 24, Nr. 1/2 an 3).
1921: Geschichte der Stadt und der Abtei Echternach. Bd. 1. Als Manuscript herausgegeben von Dr. Rudolph Brimmeyr und Dr. Heinrich Schintgen, Luxemburg, Impr. Centrale, G. Soupert, 320 S.
1923: Geschichte der Stadt und der Abtei Echternach. Bd. 2. Zweite Hälfte des zweiten Teiles, begreifend den Zeitraum 1298-1797. Als Manuscript herausgegeben von Dr. Rudolph Brimmeyr und Dr. Heinrich Schintgen, Luxemburg, Impr. Centrale, G. Soupert, 259 S.
1928: Souvenirs et causeries. Bourgeois et paysans de Luxembourg au temps de la révolution française. Le rôle de la franc-maçonnerie. Luxemburger Volksbildungskalender, 11(1928): 63-67.
1952: Une adolescence passée au collège de Luxembourg. Extraits des "Souvenirs et causeries" de J.-P. Brimmeyr. Les Cahiers luxembourgeois, 24 (1952), Nr. 1/2, S. 67-90, Nr. 3.

Literatur 
Hess, Joseph (1952): Jean-Pierre Brimmeyr 1799-1876. Biographie nationale du pays de Luxembourg, fasc. 4, S. 457-478. BNL
Massard, J. A. & G. Geimer, 1992. Les professeurs de sciences et leur oeuvre. In: Festschrëft 150 Joër Iechternacher Kolléisch (1841-1991). Luxembourg, Impr. St Paul, S. 465-480.
 Neyen, A., 1876. Biographie Luxembourgeoise. Histoire des hommes distingués originaires de ce pays considéré à l'époque de sa plus grande étendue ou qui se sont rendus remarquables pendant le séjour qu'ils y ont fait. Tome 3. Luxembourg, J. Joris, 490+XXXI+XII p. + Table gén. alphabét. + Fautes typographiques à corriger et additions à quelques articles. (J.-P. Brimmeyr: S. 58-60 a "Fautes typogr. et additions", S. 2).
Schintgen, Heinrich (1921): Vorwort und biographische Notiz über Johann Peter Brimmeyr. In: Johann Peter Brimmeyr: Geschichte der Stadt und der Abtei Echternach. Bd. 1. - Als Manuscript herausgegeben von Dr. Rudolph Brimmeyr und Dr. Heinrich Schintgen, Luxemburg, Impr. Centrale, G. Soupert, S. 3-6.
 Ternes, Charles-Marie (1969): Jean-Pierre Brimmeyr et les environs d'Echternach. In: Die Warte. - Luxembourg. - Année 22(1969), n° 11, S. 2.
Wilhelm, Frank (1991): Vient de paraître: Geschichte der Stadt und Abtei Echternach (Erster und Zweiter Band) par Johann Peter Brimmeyr. Die Warte Nr. 5/1581, 7. Februar 1991, S. 3.

Gebuer 1799
Lëtzebuergesch Apdikter
Buergermeeschtere vun Iechternach
Lëtzebuergesch Historiker
Lëtzebuergesch Buergermeeschteren
Gestuerwen 1876
Membere vun der Section historique vum Institut grand-ducal